b'\n_START_ARTICLE_\nTrevor Cahill\n_START_SECTION_\nOakland Athletics\n_START_PARAGRAPH_\nOakland je Cahilla izbral v drugem krogu nabora lige MLB leta 2006 s skupno 66. izborom. Cahill se je na nabor prijavil naravnost iz srednje \xc5\xa1ole, in sicer Vista High School. V njegovi prvi polni sezoni na stopnji Single-A je dosegel 11 zmag in 4 poraze, dovolil 2,73 teka ter zbral 117 izlo\xc4\x8ditev z udarci v 105,1 menjavi v 19 tekmah, ki jih je za\xc4\x8del. S tem ga je Baseball America izbrala za enega najbolj\xc5\xa1ih na njegovi takratni stopnji._NEWLINE_Leto 2008 je Cahill za\xc4\x8del z ekipo Stockton Ports v Kalifornijski ligi. Zbral je 5 zmag, 4 poraze, povpre\xc4\x8dno dovolil 2,78 teka in zbral 103 izlo\xc4\x8ditve z udarci in prav tako bil razgla\xc5\xa1en za enega najbolj\xc5\xa1ih v ligi. S tem nastopom si je tudi zaslu\xc5\xbeil napredovanje na stopnjo Double-A. Prav tako je zastopal ekipo Ameri\xc4\x8danov na tekmi obetavnih mladih igralcev med festivalom vseh zvezd lige MLB._NEWLINE_Na stopnji Double-A v Midlandu je z ekipo RockHounds dosegel 6 zmag s porazom in dovoljenih 2,19 teka pred odhodom na olimpijado v Pekingu, kjer je nastopal z ekipo ZDA._NEWLINE_Pri vstopu v sezono 2009 je bil Cahill na seznamu najbolj\xc5\xa1ih stotih mladincev Baseball America na enajstem mestu  in je po pomladnem uigravanju postal \xc4\x8dlan za\xc4\x8detne peterke metalcev na stopnji MLB v Oaklandu. Pridru\xc5\xbeil se mu je \xc5\xa1e olimpijski kolega Brett Anderson._NEWLINE_7.aprila 2009 je Cahill debitiral za ekipo Athletics proti ekipi Los Angeles Angels of Anaheim. V petih menjavah je dovolil 2 teka in 3 udarce v polje. Dodal je \xc5\xa1e izlo\xc4\x8ditev z udarci in kon\xc4\x8dal brez odlo\xc4\x8ditve o zmagi._NEWLINE_V leto 2010 je Cahill vstopil kot za\xc4\x8detni metalec v Oaklandu in se hitro veljavil kot obetaven mladi metalec. Njegove \xc5\xa1tevilke, 18 porazov in 8 zmag, 2,97 teka na tekmo, s katerimi je pri\xc5\xa1el med najbolj\xc5\xa1e 4 v tej kategoriji v Ameri\xc5\xa1ki ligi za Felixom Hernandezom, Clayom Buccholzom in Davidom Priceom, ki so veljali za najbolj\xc5\xa1e v ligi, so ga postavile celo v pogovor kot resnega kandidata za osvojitev nagrade Cy Young. Prav tako je med najbolj\xc5\xa1ih 5 bila njegova statistika dovoljenih prostih prehodov na bazo in udarcev v polje na menjavo-1,11._NEWLINE_V sezoni 2010/2011 njegove \xc5\xa1tevilke niso bile tako bleste\xc4\x8de, kar je splo\xc5\xa1nega upravitelja kluba Billya Beanea pripeljalo do tega, da ga uporabi v zamenjavi.\n_START_SECTION_\nArizona Diamondbacks\n_START_PARAGRAPH_\n9. decembra 2011 je Cahill bil, skupaj z mo\xc5\xa1tvenim kolegom Craigom Breslowom, poslan k ekipi Arizona Diamondbacks, v zameno za Jarroda Parkerja, Ryana Cooka in Collina Cowgilla.\n_START_SECTION_\nZasebno\n_START_PARAGRAPH_\nNa t. i. testu SAT je Cahill dosegel 1950 od 2400 to\xc4\x8dk. Pred ogrevanjem rad poslu\xc5\xa1a skladbo White Rabbit skupine Jefferson Airplane. Med koncem sezone in za\xc4\x8detkom pomladnih priprav prebiva v rojstnem kraju v Oceansidu. Njegov vzdevek je Trevordactyl.\n_START_SECTION_\nIgralski profil\n_START_PARAGRAPH_\nNjegov najbolj\xc5\xa1i met je njegov pogreznik, ki se odli\xc4\x8dno giblje vertikalno navzdol in dose\xc5\xbee hitrosti med 140 in 148 kilometrov na uro. V primerjavi z drugimi meti ga uporablja najve\xc4\x8d in je glavni razlog za to, da odbijalci toliko \xc5\xbeog, ki jih vr\xc5\xbee, odbijejo na tla. Prav tako uporablja spremenljivca s hitrostjo okrog 132 kilometrov na uro, ki se prav tako dobro giblje navzdol. \xc5\xa0e posebej rad se ga poslu\xc5\xbeuje proti levi\xc4\x8darjem, ki so \xc5\xbee zbrali dva udarca. Leta 2010 se je prav tako za\xc4\x8del poslu\xc5\xbeevati oblinarke, ki dose\xc5\xbee okrog 125 kilometrov na uro, ki je sedaj postala njegovo glavno oro\xc5\xbeje za izlo\xc4\x8ditve z udarci- odbijalci jo zelo radi lovijo izven kro\xc5\xbenika. Ob\xc4\x8dasno v me\xc5\xa1anico doda \xc5\xa1e drsalec, ki ga me\xc4\x8de v obmo\xc4\x8dju 135 kilometrov na uro proti desni\xc4\x8darjem, vendar pa ni njegov najbolj\xc5\xa1i v repertoarju.'